gl gl gl ca gl gl gl gl es gl en gl es en pt ceb gl gl gl gl gl pt gl gl gl gl gl gl gl gl gl gl gl gl gl gl gl gl gl gl gl ia gl gl gl gl gl gl de gl gl gl gl gl gl gl de en gl gl gl gl gl gl en gl gl en gl gl gl en hu gl gl en fr gl gl gl en gl gl gl gl en gl gl gl en gl en en gl gl gl gl gl en gl gl gl gl en en gl es en gl gl gl en la gl gl gl gl en gl gl gl en gl gl gl gl en gl gl gl gl gl es gl en gl es en pt gl gl es gl ja gl gl gl gl fr gl gl gl gl ro pt gl gl gl fr gl lt it fr gl es es en pt pt gl es gl en en en gl gl gl en en gl en en gl gl eo en en en en en en en en en en en en en en en en en en en en fa en en en en en en en en de en en cs en en en en en en en en en gl gl en en en en en en en en en en gl gl fa en en en en en da en en en en en en gl gl en en en en en en en en en en en en en en en kn en en en en en en en en gl gl
Mulleres na ciencia e na tecnoloxía – tecnoloxia.org
29 Outubro 202122 Xuño 2012 por María L
Hai tempo que tiña pensado escribir algo sobre o mal enfocadas que están as campañas de fomento dos estudios de ciencia (e de tecnoloxía?) entre as mulleres, e fun deixándoo pasar, pero como hoxe mesmo a cousa chegou ao colmo non vou demorar máis tempo as miñas críticas, que agardo que sirvan para reflexionar sobre o que estamos a facer.
O disparate máis grande nunca visto en campañas de fomento da ciencia entre as mulleres vén nada menos que da Comisión Europea, que nos presenta “Science: It’s a girl thing” cun patético e ridículo vídeo no que os estereotipos sexistas se mostran de principio a fin, e que xa provocou duras críticas en twitter e na blogosfera, baixo os hashtags #CientificasConTacones e #realwomenofscience.
Non volo perdades: Tacóns, pintabeizos, camiñar de pasarela, poses sedutoras, vestidos de cor rosa, … todo o que unha muller necesita para dedicarse á ciencia!!
[youtube:  O vídeo oficial Science: It’s a girl thing! foi eliminado, pero atopeino noutro sitio]
A min isto dáme verdadeira vergoña allea. Como é posible que hoxe en día teñamos que aturar estas cousas?
Nunca vin unha campaña que chegase a estes límites de sexismo e estupidez en tan pouco espazo e tempo, pero a verdade é que para min fallan estrepitosamente todas estas campañas existentes de fomento dos estudios científicos entre as mulleres, polo menos as que teño visto.
A que acaba de presentar a Comisión Europea merece un capítulo aparte, e quero referirme agora a outras campañas que adoitamos ver expostas nos institutos de Educación Secundaria. Vou destacar os que son, ao meu parecer, os erros máis comúns que atopamos nestas campañas e exposicións.
Fomentar entre as mulleres os estudos de ciencias? E os de tecnoloxía?
O primeiro erro é centrarse no fomento dos estudios científicos entre as mulleres e non mencionar a tecnoloxía.
Se botamos unha simple ollada á matrícula nas diferentes carreiras universitarias vemos que que as carreiras de ciencias (bioloxía, química, medicina, farmacia, física, matemáticas, etc.) están cheas de mulleres, e en moitos casos superan con creces o número de varóns.
O problema aparece cando observamos a matrícula nos estudos de enxeñarías, e é aquí onde as mulleres non chegan ao 20%, incluso nalgunhas especialidades non superan o 5%.
Pode ser que hai décadas fose necesario atraer mulleres cara ás ciencias por seren minoría, pero hoxe en día iso está máis que superado, e no que habería que incidir realmente é nos estudos técnicos, que é o ámbito onde a muller aínda está máis desprazada. Porén, as campañas que teño visto ata agora céntranse na ciencia e a tecnoloxía nin se menciona ou queda oculta case imperceptible entre outras mensaxes.
Ademais, a insistencia en fomentar os estudios de ciencia entre as mulleres utilizando mensaxes que están máis ca superadas provoca máis estrañeza que interese entre as rapazas, e incluso diría que desaniman ao mostrarse unha situación que non é real, polo menos no que se refire á motivación, interese ou matriculación nos estudos.
Mulleres especiais na historia, modelos a seguir?
Outra das miñas críticas a estas campañas é a de presentar en exclusiva modelos de mulleres históricas que fixeron a súa contribución á ciencia facendo un traballo excepcional fóra da normalidade na sociedade na que vivían. Todas estas científicas históricas deben ter o seu sitio nos libros de ciencia e de historia, por suposto, pero non son o máis axeitado para unha campaña para espertar vocacións.
Con todos os meus respectos cara a estas mulleres, defendo que non son o modelo a seguir polas rapazas novas de hoxe en día nin representan a forma de traballar na actualidade e que, ao contrario do que se pretende, provocan máis rexeitamento entre as mozas que intención de seguir os seus pasos.
Desde logo que as mulleres do vídeo da campaña “Science: It’s a girl thing” non son un modelo a seguir, pero tampouco pode selo unha muller pechada dentro dun laboratorio escuro, tapada ata o pescozo, que nin sae, nin se divirte, nin se relaciona cos demais. Iso non funciona!
Se queremos motivar ás rapazas débese mostrar a actualidade, a realidade que se van atopar no seu futuro máis próximo, e non centrarse no pasado, por moi interesante que nos pareza.
Individualismo? E o traballo en equipo?
Hai unha excesiva tendencia a mostrar “figuras” en ciencia e tecnoloxía nas actividades para estudantes ou nas accións divulgativas, dando a idea de que a actividade científica e a tecnolóxica se desenvolven de xeito individual por persoas que destacan, “xenios” que se saen do normal, cando o que hai que difundir entre a xente máis nova é que a ciencia e a tecnoloxía son accesibles a calquera persoa que estea interesada nestes campos e que estude e traballe para dedicarse a eles, sen necesidade de ser xenios.
Ademais, hoxe en día en calquera actividade de ciencia ou de tecnoloxía é fundamental o traballo en equipo e estar conectados en rede. Ninguén nestes tempos desenvolve un medicamento ou deseña un dispositivo electrónico de consumo de forma individual, en solitario. A actividade científica e tecnolóxica realízase por equipos de persoas formados por homes e mulleres, e non por individuos illados, que é o que se dá a entender en moitas exposicións e campañas.
Como mostrar a ciencia e a tecnoloxía para atraer ás mulleres?
Ten mellor resultado mostrar a ciencia e a tecnoloxía como actividades na que participan as mulleres en igualdade e na miña opinión:
Mostrar e fomentar a tecnoloxía, a gran esquecida.
Mostrar e dar a coñecer a actualidade, e non centrarse na historia.
Mostrar actividades nas que homes e mulleres traballan xuntos, sen importar o sexo.
Mostrar o traballo das mulleres como algo normal, con naturalidade, e non como algo especial.
Mostrar a necesidade de traballar en equipo e de conectarse en rede para compartir.
Sexismo e machismo. Xa está ben!
Estereotipos. Nin a ciencia nin a tecnoloxía poden basearse en estereotipos. Non lles son propios.
Frikismo. Isto espanta a maioría das mulleres e non aporta nada positivo.
Mensaxes tipo anuncio de Ausonia. As rapazas non son estúpidas!
Individualismo. As figuras no son nada sen equipos que as acompañen.
Non sei se estas reflexións servirán para algo, pero polo menos xa me desafoguei :-P
Categorías Opinión Etiquetas ciencia, CientificasConTacones, muller, tecnoloxía
Esquemáticos: gráficas expandidas funcionais
12 comentarios en “Mulleres na ciencia e na tecnoloxía”
22 Xuño 2012 ás 17:58
Totalmente de acordo contigo. O vídeo é incalificable e tamén concordo no de que hai o problema histórico de amosar a ciencia e tecnoloxía como algo individualista e só para frikis sen vida social.
22 Xuño 2012 ás 20:15
Realmente eu cuestiónome profundamente a eficacia deste tipo de mensaxes (non só as do vídeo, senón en xeral), pois penso que provocan xustamente o contrario ao que se pretende. Non fan ningún favor nin a imaxe da chica de rosa con tacóns nin a do científico friki con bata.
22 Xuño 2012 ás 21:08
Moi boa entrada! Á vista do video (horror) facía falta dicir algo! A verdade, vista a matrícula destes últimos cursos no meu centro, penso que debemos en facer atractiva (e divertida, que o é) a vía tecnolóxica e científica tanto para rapaces como para rapazas. Síntoo pero non entendo a necesidade de facer distincións nisto.
23 Xuño 2012 ás 11:09
Dá vergonza e noxo a campaña esta. Como noutros casos, o esencial radica en saber como alguén puido pensar que isto era unha boa idea. É dicir: realmente pensaron que tal liña podía convencer ás rapazas novas a achegarse á ciencia? Ou simplemente tentaron agradar aos carcamáns que lles pagaron?
23 Xuño 2012 ás 13:50
Claro que dá vergoña!
Unha das materias pendentes da nosa sociedade segue a ser a erradicación do sexismo e do machismo das mensaxes e discursos que se difunden desde todos os eidos. Os estereotipos sexistas están tan metidos no cerebro dalgunha xente que nin se decatan de que os están defendendo e difundindo e, o peor, son asumidos pola xente máis nova, mozos e mozas, como algo normal.
23 Xuño 2012 ás 19:56
Dadas as críticas recibidas, a organización decidiu eliminar o vídeo principal da campaña, pero deixa outros que tamén son para chorar. Por exemplo este:
Entre outras perlas, a rapaza di:
“And actually, it is quite enjoyable to study with so many guys because it is almost like having 200 older brothers. They all take good care of me because they are proud of their girls.”
24 Xuño 2012 ás 09:41
O vídeo desgrazadamente reflicte a sociedade machista na que vivimos, non se explica doutro xeito que se chegase a facer algo así.
En canto as campañas baseadas en intentar atraer ás mozas mostrando mulleres doutro século, solitarias e heroínas do seu tempo, estou completamente de acordo contigo en que non teñen sentido ningún, e máis que atraer ás mozas logran que escapen correndo. É algo que penso sempre que temos no instituto algunha exposición desas e que non me atrevín a criticar, e alégrome de ver que alguén máis pensa o mesmo.
Grazas polo teu artigo. Encantoume!
24 Xuño 2012 ás 10:53
Lucía, hai que recoñecer que esas exposicións fanse coa mellor intención do mundo, e facer estas críticas non resulta doado ante quen as organiza con entusiasmo e convencemento, pero se queremos que isto cambie penso que é moi bo cuestionarse a súa eficacia, desmontar discursos preestablecidos e intentar facer as cousas doutro xeito, sempre con ánimo construtivo.
O vídeo da Comisión Europea para min só é un detonante, pero o problema é máis profundo, pois as campañas en xeral están mal deseñadas de principio a fin.
24 Xuño 2012 ás 18:35
Parece que la intención de la UE es precisamente hacer algo diferente a las campañas de siempre mostrando mujeres actuales y jóvenes y no señoras con bata solitarias encerradas en su mundo.
24 Xuño 2012 ás 19:18
Jose, desde logo que rompedores foron, pero presentar un modelo de muller á que só lle interesa a moda, maquillaxe e a sedución bota abaixo calquera boa intención que puidesen ter con isto, por insultante e indignante. Esta campaña, enteiriña, deberían retirala.
25 Xuño 2012 ás 09:20
O vídeo é lamentable. Bufffff!!!
Estou de acordo en que este tipo de campañas non funciona e que hai que mudar a estratexia, pero tampouco teño clara cal debe ser a fórmula. Fas moi ben en apuntar cara á tecnoloxía que é onde apenas hai presencia feminina e sen embargo é a gran esquecida.
Tamén comparto o que di Pitusa, temos o problema engadido das escasas vocacións cara á ciencia e a tecnoloxía en xeral, e tal vez o que necesitamos son campañas encamiñadas a seducir aos rapaces e rapazas con independencia do seu sexo destacando a presenza feminina pero sen esquecer a masculina.
25 Xuño 2012 ás 13:06
Pois seguramente unha campaña protagonizada por homes e mulleres por igual e afastada de estereotipos sería máis eficaz para atraer ás rapazas que estas que se fan nas que só son protagonistas as mulleres. Igual os tiros deben ir por aí.
Deixa un comentario Cancelar a resposta
Nome Correo electrónico Sitio web
Gardar o meu nome, correo electrónico e web neste navegador para a próxima vez que faga un comentario.
Ver a política de privacidade
O teu estado actual: Non se deu consentimento. Xestiona o teu consentimento.
© 2022 tecnoloxia.org • Creado con GeneratePress
Usamos cookies para o correcto funcionamento do sitio web. Ao facer clic en Aceptar, aceptas o uso das cookies necesarias. Podes xestionar as cookies que queres activar.
Read More - Cookie Settings
Visión xeral da privacidade
Este sitio web utiliza cookies para mellorar a súa experiencia mentres navega polo sitio web. Delas, as cookies que se clasifican como necesarias almacénanse no teu navegador xa que son esenciais para o funcionamento das funcionalidades básicas do sitio web. Tamén utilizamos cookies de terceiros que nos axudan a analizar e comprender como usas este sitio web. Estas cookies almacenaranse no teu navegador só co teu consentimento e tes a opción de desactivalas.
Necessary cookies are absolutely essential for the website to function properly. These cookies ensure basic functionalities and security features of the website, anonymously.
This cookie is used by Akamai to optimize site security by distinguishing between humans and bots
The cf_ob_info cookie is set by Cloudflare to provide information on HTTP Status Code returned by the origin web server, the Ray ID of the original failed request and the data center serving the traffic.
Cloudflare sets this cookie to improve page load times and to disallow any security restrictions based on the visitor's IP address.
Set by the GDPR Cookie Consent plugin, this cookie is used to record the user consent for the cookies in the "Advertisement" category .
This cookie is set by GDPR Cookie Consent plugin. The cookie is used to store the user consent for the cookies in the category "Analytics".
The cookie is set by GDPR cookie consent to record the user consent for the cookies in the category "Functional".
This cookie is set by GDPR Cookie Consent plugin. The cookies is used to store the user consent for the cookies in the category "Necessary".
This cookie is set by GDPR Cookie Consent plugin. The cookie is used to store the user consent for the cookies in the category "Other.
This cookie is set by GDPR Cookie Consent plugin. The cookie is used to store the user consent for the cookies in the category "Performance".
Records the default button state of the corresponding category & the status of CCPA. It works only in coordination with the primary cookie.
This cookie is set by the Fortinet firewall. This cookie is used for protecting the website from abuse.
The JSESSIONID cookie is used by New Relic to store a session identifier so that New Relic can monitor session counts for an application.
The cookie is set by the GDPR Cookie Consent plugin and is used to store whether or not user has consented to the use of cookies. It does not store any personal data.
Functional cookies help to perform certain functionalities like sharing the content of the website on social media platforms, collect feedbacks, and other third-party features.
This cookie is used to store the language preference of the user.
Performance cookies are used to understand and analyze the key performance indexes of the website which helps in delivering a better user experience for the visitors.
Analytical cookies are used to understand how visitors interact with the website. These cookies help provide information on metrics the number of visitors, bounce rate, traffic source, etc.
This cookie is used for identifying the visitor browser on re-visit to the website.
YouTube sets this cookie via embedded youtube-videos and registers anonymous statistical data.
The sid cookie contains digitally signed and encrypted records of a user’s Google account ID and most recent sign-in time.
Advertisement cookies are used to provide visitors with relevant ads and marketing campaigns. These cookies track visitors across websites and collect information to provide customized ads.
NID cookie, set by Google, is used for advertising purposes; to limit the number of times the user sees an ad, to mute unwanted ads, and to measure the effectiveness of ads.
5 months 27 days
A cookie set by YouTube to measure bandwidth that determines whether the user gets the new or old player interface.
YSC cookie is set by Youtube and is used to track the views of embedded videos on Youtube pages.
YouTube sets this cookie to store the video preferences of the user using embedded YouTube video.
YouTube sets this cookie to store the video preferences of the user using embedded YouTube video.
This cookie, set by YouTube, registers a unique ID to store data on what videos from YouTube the user has seen.
This cookie, set by YouTube, registers a unique ID to store data on what videos from YouTube the user has seen.
Other uncategorized cookies are those that are being analyzed and have not been classified into a category as yet.